SPRÁVA KOMISIE EURÓPSKEMU PARLAMENTU A RADE TRETIA FINANČNÁ SPRÁVA KOMISIE EURÓPSKEMU PARLAMENTU A RADE o EURÓPSKOM POĽNOHOSPODÁRSKOM ZÁRUČNOM FONDE ROZPOČTOVÝ ROK 2009 /* KOM/2010/0502 v konečnom znení */





[pic] | EURÓPSKA KOMISIA | Brusel, 23.9.2010 KOM(2010) 502 v konečnom znení SPRÁVA KOMISIE EURÓPSKEMU PARLAMENTU A RADE TRETIA FINANČNÁ SPRÁVA KOMISIE EURÓPSKEMU PARLAMENTU A RADE o EURÓPSKOM POĽNOHOSPODÁRSKOM ZÁRUČNOM FONDE ROZPOČTOVÝ ROK 2009 SEK(2010) 1098 OBSAH 1. ROZPOČTOVÝ POSTUP 4 1.1. Predbežný návrh rozpočtu na rok 2009 4 1.2. Návrh rozpočtu na rok 2009 4 1.3. Opravný list na rok 2009 4 1.4. Prijatie rozpočtu na rok 2009 4 1.5. Opravný rozpočet č. 8/2009 4 1.6. Opravný rozpočet č. 10/2009 4 1.7. Príjmy pripísané EPZF 5 1.8. Dočasné reštrukturalizačné sumy v sektore cukru 5 1.9. Podiel rozpočtu EPZF z celkového rozpočtu EÚ 6 2. HOTOVOSTNÁ POZÍCIA A RIADENIE ROZPOČTOVÝCH PROSTRIEDKOV 7 2.1. Riadenie rozpočtových prostriedkov 7 2.1.1. Rozpočtové prostriedky dostupné na rozpočtový rok 2009: 7 2.1.2. Čerpanie rozpočtových prostriedkov vyčlenených na rozpočtový rok 2009: 9 2.1.3. Plnenie rozpočtu – Výdavky Komisie v rámci priamych platieb 9 2.1.4. Mesačné platby členským štátom 10 2.1.4.1. Mesačné platby na úhradu výdavkov 10 2.1.4.2. Rozhodnutia o mesačných platbách za rok 2009 10 3. PLNENIE ROZPOČTU EPZF NA ROK 2009 10 3.1. Úvod 10 4. POZNÁMKY K PLNENIU POĽNOHOSPODÁRSKEHO ROZPOČTU 11 4.1. Kapitola 05 02: Opatrenia na poľnohospodárskych trhoch 11 4.1.1. Úvod 11 4.1.2. Obilniny 11 4.1.3. Potravinové programy 11 4.1.4. Ovocie a zelenina 11 4.1.5. Výrobky vinohradnícko-vinárskeho sektora 11 4.1.6. Mlieko a mliečne výrobky 12 4.2. Kapitola 05 03: Priama pomoc 12 4.3. Kapitola 05 07: Audit poľnohospodárskych výdavkov 12 4.3.1. Článok 05 07 01: Kontrola poľnohospodárskych výdavkov 12 5. ČERPANIE PRIPÍSANÝCH PRÍJMOV 12 5.1. Príjmy pripísané EPZF 12 5.2. Pripísané príjmy z dočasných reštrukturalizačných súm v sektore cukru 12 5.3. Fond na reštrukturalizáciu v sektore cukru 13 6. ČLENENIE PODĽA DRUHU VÝDAVKOV 13 PRÍLOHA 1 EPZF ROZPOčTOVÝ POSTUP NA ROK 2009 PRÍLOHA 2 PODIEL ROZPOčTU EPZF V ROZPOčTE EÚ NA ROKY 2003 Až 2009 PRÍLOHA 3 ANALÝZA PLNENIA ROZPOčTU EPZF – ROZPOčTOVÝ ROK 2009 PRÍLOHA 4-I ANALÝZA PLNENIA ROZPOčTU EPZF – ROZPOčTOVÝ ROK 2009, PRIPÍSANÉ PRÍJMY. C4 PRÍLOHA 4-II ANALÝZA PLNENIA ROZPOčTU EPZF – ROZPOčTOVÝ ROK 2009. PRIPÍSANÉ PRÍJMY. C5 PRÍLOHA 5 PLNENIE ROZPOčTU EPZF PODľA čLÁNKOV A čLENSKÝCH šTÁTOV – ROZPOčTOVÝ ROK 2009 PRÍLOHA 6 VÝVOJ čLENENIA VÝDAVKOV EPZF NA ROZPOčTOVÉ ROKY 2004 Až 2009 Poznámka: K tejto správe je pripojený podrobný pracovný dokument Komisie. Úplné znenie tohto pracovného dokumentu (v anglickom jazyku) a pripojených tabuliek (v anglickom jazyku) bude tiež zverejnené na internetovej stránke GR pre poľnohospodárstvo „Europa“ (http://ec.europa.eu/agriculture/fin/finrep_en.htm). | ROZPOČTOVÝ POSTUP[1] Predbežný návrh rozpočtu na rok 2009 Komisia prijala 6. mája 2008 predbežný návrh rozpočtu (PNR) na rok 2009 a predložila ho rozpočtovému orgánu. Viazané rozpočtové prostriedky navrhnuté pre Európsky poľnohospodársky záručný fond (EPZF) financovaný z kapitoly 2 finančného rámca na roky 2007 – 2013 dosiahli výšku42 860,3 milióna EUR. Návrh rozpočtu na rok 2009 Rada prijala návrh rozpočtu na rok 2009 v júli 2008. Rozpočtové prostriedky EPZF sa v porovnaní s PNR znížili o 380,0 milióna EUR na42 480,3 milióna EUR. Opravný list na rok 2009 V októbri 2008 prijala Komisia Opravný list č. 2 k PNR na rok 2009, v ktorom sa požiadavky na viazané rozpočtové prostriedky pre EPZF stanovili na 41 579,89 milióna EUR, čo je o 1 280,4 milióna EUR menej ako suma uvedená v predbežnom návrhu rozpočtu. Prijatie rozpočtu na rok 2009 Európsky parlament prijal rozpočet na rok 2009 na svojom plenárnom zasadnutí v decembri 2008. Odhlasované viazané rozpočtové prostriedky EPZF boli vo výške 41 131,4 milióna EUR, t. j. bolo ich o 448,5 milióna EUR menej, ako bolo uvedené v opravnom liste. Z celkovej sumy bolo vyčlenených 3 409,6 milióna EUR viazaných rozpočtových prostriedkov na trhové opatrenia podľa kapitoly 05 02, pričom 37 779,0 milióna EUR bolo vyčlenených na priamu pomoc podľa kapitoly 05 03. Okrem toho boli v rozpočte na rok 2009 vyčlenené viazané rozpočtové prostriedky vo výške 320,7 milióna EUR na oblasť politiky 17 – veterinárne a fytosanitárne opatrenia a 29,5 milióna eur na oblasť politiky 11 – rybné hospodárstvo. Podrobnosti nájdete v prílohe 1. Opravný rozpočet č. 8/2009 V júni 2009 Komisia navrhla a rozpočtový orgán prijal opravný rozpočet č. 8/2009 týkajúci sa viazaných rozpočtových prostriedkov na rok 2009, ktorým sa zvýšila suma pre EPZF o 49,3 milióna EUR určených na programy eradikácie zvierat a konkrétne na eradikáciu katarálnej horúčky v oblasti politiky 17 – veterinárne a fytosanitárne opatrenia. Opravný rozpočet č. 10/2009 V novembri 2009 Komisia navrhla a rozpočtový orgán prijal opravný rozpočet č. 10/2009, ktorým sa viazané rozpočtové prostriedky EPZF znížili o 135,0 milióna EUR s cieľom prispieť na financovanie európskeho plánu na oživenie hospodárstva (EERP) a platobné rozpočtové prostriedky prechodného nástroja na rozvoj vidieka (TRDI)[2] sa znížili o 111,2 milióna EUR (Poznámka: TRDI sa financuje z bývalej záručnej sekcie Európskeho poľnohospodárskeho usmerňovacieho a záručného fondu). Príjmy pripísané EPZF[3] V súlade s článkom 34 nariadenia (ES) č. 1290/2005 o financovaní Spoločnej poľnohospodárskej politiky sú príjmy pochádzajúce z finančných úprav na základe rozhodnutí o overení súladu, z nezrovnalostí a z poplatkov za mlieko určené ako príjmy na financovanie výdavkov EPZF. Všetky tieto pripísané príjmy alebo iba ich časť sa môže použiť na financovanie výdavkov EPZF, ak rozpočtové prostriedky vyčlenené rozpočtovým orgánom nie sú dostatočné na financovanie výdavkov členských štátov. V prípade, že sa všetky tieto príjmy alebo ich časť nevyužije, prenesú sa automaticky do nasledujúceho rozpočtového roku na financovanie rozpočtových potrieb toho roku. V čase zostavovania rozpočtu na rok 2009 sa vykonal odhad príjmov očakávanej sumy, ktorá sa mala vybrať v priebehu rozpočtového roku 2009, ako aj sumy, ktorá sa podľa očakávania mala preniesť z rozpočtového roku 2008 do rozpočtového roku 2009. Tento odhad sa zohľadnil, keď rozpočtový orgán schválil rozpočet na rok 2009. Konkrétne: - príjmy z úprav na základe overenia súladu sa odhadovali na 600,0 milióna EUR a z nezrovnalostí sa odhadovali na 105,0 milióna EUR, pričom príjmy z poplatkov za mlieko sa odhadovali na 337,0 milióna EUR; suma pripísaných príjmov, ktorá sa mala podľa očakávania vybrať počas rozpočtového roku 2009, sa teda odhadovala na 1 042,0 milióna EUR; - výška pripísaných príjmov, pri ktorých sa očakávalo, že sa prenesú z rozpočtového roku 2008 do roku 2009, sa odhadovala na 1 334,0 milióna EUR. Zohľadnila sa celková suma 2 376,0 milióna EUR, keďže Komisia znížila rozpočtové prostriedky požadované na operačné fondy pre organizácie výrobcov v sektore ovocia a zeleniny o 515,0 milióna EUR a pre režim jednotnej platby o 1 861,0 milióna EUR. Po zohľadnení týchto súm poskytol rozpočtový orgán napokon pre tieto režimy rozpočtové prostriedky vo výške 260,0 milióna EUR a 27 239,0 milióna EUR. Podrobnosti nájdete v prílohách 4-I a 4-II. Dočasné reštrukturalizačné sumy v sektore cukru[4] Dočasné reštrukturalizačné sumy v sektore cukru stanovené v článku 11 nariadenia Rady č. 320/2006 sa považujú za pripísané príjmy určené na financovanie reštrukturalizačnej pomoci v sektore cukru a ďalšej pomoci v rámci Fondu na reštrukturalizáciu v sektore cukru. Za každý hospodársky rok od roku 2006/2007 do roku 2008/2009 sa tieto sumy týkajú množstvových kvót na cukor, inulínový sirup a izoglukózu pripísaných hospodárskym subjektom v každom členskom štáte a členské štáty ich majú uhradiť do fondu v dvoch splátkach, ktorých lehoty splatnosti sú 31. marec a 30. november v každom roku. V čase zostavenia rozpočtu na rok 2009 bol odhad týchto očakávaných príjmov, ktoré sa majú presunúť do rozpočtu EÚ počas toho roku, 1 742,0 milióna EUR. Zároveň sa očakával prenos sumy 2 006,0 milióna EUR z rozpočtového roku 2008 do rozpočtového roku 2009.Podrobnosti nájdete v prílohách 4.I a 4.II. Podiel rozpočtu EPZF z celkového rozpočtu EÚ Podiel konečného rozpočtu EPZF (viazaných rozpočtových prostriedkov) z celkového rozpočtu EÚ na roky 2003 až 2009 sa uvádza v prílohe 2. HOTOVOSTNÁ POZÍCIA A RIADENIE ROZPOČTOVÝCH PROSTRIEDKOV Riadenie rozpočtových prostriedkov 2.1.1. Rozpočtové prostriedky dostupné na rozpočtový rok 2009: v EUR | Výdavková časť rozpočtu (1) | Viazané rozpočtové prostriedky | Platobné rozpočtové prostriedky | Príjmová časť rozpočtu (PP) (3) | Prognózy | 1. Pôvodné rozpočtové prostriedky EPZF | 41 131 356 325 | 41 265 823 325 | 1. Overenie súladu | 600 000 000 | 2. Opravné rozpočty (2) | -85 660 000 | -246 200 000 | 2. Nezrovnalosti | 105 000 000 | 3. Konečné rozpočtové prostriedky pre EPZF z ktorých: | 41 045 696 325 | 41 021 423 325 | 3. Dodatočné odvody od výrobcov mlieka | 337 000 000 | 3a. Rozpočtové prostriedky na spoločné riadenie (okrem Dočasného nástroja na rozvoj vidieka [TRDI] (4) EÚ 10) | 40 589 704 325 | 40 589 704 325 | 4. Dočasné reštrukturalizačné sumy v sektore cukru (5) | 1 742 000 000 | 3b. Rozpočtové prostriedky na výdavky priameho riadenia (6) | 455 992 000 | 360 919 000 | Predpokladané PP spolu | 2 784 000 000 | 3c. Rozpočtové prostriedky na TRDI EÚ 10 (7) | 0 | 70 800 000 | (1) Rozpočtové prostriedky uvedené v rozpočte na rok 2009 zohľadňujú predpokladané pripísané príjmy na rok 2009 a prenosy z rozpočtu na rok 2008 do rozpočtu na rok 2009 v súlade s článkom 10 nariadenia Rady (ES) č. 1605/2002. (2) Pokiaľ ide o viazané rozpočtové prostriedky, opravné rozpočty č. 8 a č. 10/2009 obsahujú ich zníženie o 135,0 milióna EUR pre európsky plán na oživenie hospodárstva (bod 1.6) a zvýšenie pre oblasť politiky 17 – výdavky na veterinárne a fytosanitárne opatrenia (Generálne riaditeľstvo pre zdravie a spotrebiteľov) vo výške 49,3 milióna EUR (bod 1.5). Pokiaľ ide o platobné rozpočtové prostriedky, opravný rozpočet č. 10/2009 obsahuje ich zníženie o 135 miliónov EUR pre európsky plán na oživenie hospodárstva (bod 1.6) a o 111,2 milióna EUR na TRDI financovaný z bývalej záručnej sekcie Európskeho poľnohospodárskeho usmerňovacieho a záručného fondu. (3) PP: Pripísané príjmy, ktoré sa majú vybrať. V príjmovej položke nie sú uvedené žiadne sumy (p.m.)[5], avšak predpokladaná suma je uvedená v rozpočtových poznámkach. (4) TRDI: Dočasný nástroj na rozvoj vidieka EÚ 10. (5) Tento príjem sa používa na získanie rozpočtových prostriedkov na vyplatenie podpory Fondu na reštrukturalizáciu v sektore cukru. (6) 80 % viazaných rozpočtových prostriedkov sa týka oblasti politiky 17 – výdavky na veterinárne a fytosanitárne opatrenia (Generálne riaditeľstvo pre zdravie a spotrebiteľov). Zvyšok sa týka rovnako oblasti politiky 05 – poľnohospodárstvo a rozvoj vidieka (Generálne riaditeľstvo pre poľnohospodárstvo a rozvoj vidieka) ako oblasti politiky 11 – rybné hospodárstvo (generálne riaditeľstvo pre námorné záležitosti a rybné hospodárstvo). Súčasťou platieb pre Generálne riaditeľstvo pre námorné záležitosti a rybné hospodárstvo je aj 1,8 milióna EUR, ktoré boli presunuté z iných položiek v oblasti politiky 11 – rybné hospodárstvo. (7) Na konci roku sa po prijatí opravného rozpočtu č. 10/2009 pôvodné platobné rozpočtové prostriedky vo výške 182 miliónov EUR znížili na 70,8 milióna EUR. | 2.1.2. Čerpanie rozpočtových prostriedkov vyčlenených na rozpočtový rok 2009: v EUR Čerpanie viazaných rozpočtových prostriedkov | Čerpanie platobných rozpočtových prostriedkov | Spoločné riadenie (bez TRDI EÚ 10) (1): | 46 024 783 279.92 | 46 024 783 279.92 | Výdavky v rámci priameho riadenia | 444 795 087.91 | 270 611 015.99 | TDRI EÚ 10 | 0.00 | 67 170 526.24 | Spolu (vrátane Fondu na reštrukturalizáciu v sektore cukru) (2) Fond na reštrukturalizáciu v sektore cukru Spolu (bez Fondu na reštrukturalizáciu v sektore cukru) | 46 469 578 367.83 3 017 689 890.69 43 451 888 477.14 | 46 362 564 822.15 3 017 689 890.69 43 344 874 931.46 | (1) Viazané sumy. Viazané rozpočtové prostriedky a platby mínus prijaté pripísané príjmy: 43 197 343 784,95 EUR. (2) Po pridaní 2 165 546,21 EUR (na čerpanie pripísaných príjmov na priame výdavky, ktoré neboli zohľadnené) sa môže čerpať 46 471 743914,04 EUR viazaných rozpočtových prostriedkov (EPZF + Fondu na reštrukturalizáciu v sektore cukru). Čistá suma po odpočítaní Fondu na reštrukturalizáciu v sektore cukru je 43 454 054 023,35 EUR. V rozpočtovom roku 2009 dosiahli skutočne použité viazané rozpočtové prostriedky sumu 46 469 578 368 EUR, zatiaľ čo skutočne použité platobné prostriedky dosiahli sumu 46 362 564 822 EUR. 2.1.3. Plnenie rozpočtu – Výdavky Komisie v rámci priamych platieb v EUR Výdavky v rámci priameho riadenia | Viazané rozpočtové prostriedky | Zrušené záväzky | Platobné rozpočtové prostriedky | Presuny do roku 2010 (1) | Rozpočtové prostriedky | 455 992 000.00 | - | 360 919 000.00 | - | Čerpanie | 444 795 087.91 | - | 270.611.015.99 | 31.370.402.92 | Zrušené rozpočtové prostriedky | 11 196 912.09 | - | 90 307 984.01 | - | (1) Prenos do roku 2010 iba nediferencovaných rozpočtových prostriedkov. | Viazané rozpočtové prostriedky vo výške 456 miliónov EUR boli z rozpočtu na rok 2009 vyčlenené na výdavky v rámci priameho riadenia. V roku 2009 bola viazaná suma 444,8 milióna EUR. Zostatok týchto rozpočtových prostriedkov vo výške 11,2 milióna EUR bol zrušený. 80 % viazaných rozpočtových prostriedkov sa týka oblasti politiky 17 – výdavky na veterinárne a fytosanitárne opatrenia. Zvyšok sa týka rovnako oblasti politiky 05 – poľnohospodárstvo a rozvoj vidieka ako oblasti politiky 11 – rybné hospodárstvo. 2.1.4. Mesačné platby členským štátom 2.1.4.1. Mesačné platby na úhradu výdavkov V článku 15 nariadenia Rady (ES) č. 1290/2005 z 21. júna 2005 o financovaní Spoločnej poľnohospodárskej politiky[6] sa uvádza, že „mesačné platby na výdavky realizované akreditovanými platobnými agentúrami členských štátov v priebehu referenčného mesiaca realizuje Komisia...“ . Mesačné platby každému členskému štátu sa prevedú najneskôr tretí pracovný deň druhého mesiaca nasledujúceho po mesiaci, počas ktorého sa výdavky realizovali. Mesačné platby sú náhradou čistých výdavkov (po odpočítaní príjmov), ktoré už boli vynaložené a sú splatné na základe mesačných vyhlásení, ktoré predkladajú členské štáty[7]. Mesačné zaúčtovanie výdavkov a príjmov sa kontroluje a opravuje na základe podrobného vyhlásenia[8]. Okrem toho sa tieto platby stávajú konečnými po následnom preskúmaní správnosti na základe overenia účtovných postupov. Na platby vykonané členskými štátmi od 16. 10. 2008 do 15. 10. 2009 sa vzťahuje systém vyplácania mesačných platieb. Pokiaľ ide o ostatné platby, Komisia vykonáva priame platby za obmedzený počet opatrení. Za rozpočtový rok 2009 bola celková čistá suma uskutočnených mesačných platieb 43 197 343 784,95 EUR. 2.1.4.2. Rozhodnutia o mesačných platbách za rok 2009 Na rozpočtový rok 2009 Komisia prijala dvanásť rozhodnutí o mesačných platbách. Okrem toho v decembri 2009 rozhodla o dodatočnej mesačnej platbe na úpravu platieb už poskytnutých na celkové výdavky zaúčtovateľné v tom roku. PLNENIE ROZPOČTU EPZF NA ROK 2009 Úvod Poľnohospodársky rok 2009 bol poznačený veľmi výrazným znížením cien poľnohospodárskych výrobkov na trhoch EÚ, ako aj na svetových trhoch, najmä v mliekarenskom sektore. Zložitú situáciu na poľnohospodárskych trhoch ešte sťažila celosvetová finančná kríza a celkový negatívny hospodársky výhľad. Tento vývoj mal vplyv na výšku výdavkov EPZF, ako aj na využívanie dostupných rozpočtových prostriedkov v určitých rozpočtových oblastiach. Plnenie rozpočtu dosiahlo výšku 43 454,1 milióna EUR. Tieto výdavky boli založené na pôvodných rozpočtových prostriedkoch s použitím celej sumy pripísaných príjmov (1 474,1 milióna EUR) prenesených z roku 2008 a časti pripísaných príjmov vybratých v roku 2009 vo výške 944,5 milióna EUR z celkovo 1 086,0 milióna EUR. V oblasti politiky 05 – poľnohospodárstvo a rozvoj vidieka boli výdavky na trhové opatrenia vo výške 3 987 miliónov EUR a na priamu pomoc 39 113,9 milióna EUR, pričom sa v oboch sektoroch prekročili schválené rozpočtové prostriedky. Toto zjavné prečerpanie bolo čiastočne pokryté presunmi rozpočtových prostriedkov z iných položiek rozpočtu a čiastočne príjmom, ktorý bol pripísaný rozpočtu EPZF. Okrem toho uvedená celková výška plnenia rozpočtu zahŕňa výdavky na trhové opatrenia v oblasti rybného hospodárstva (oblasť politiky 11) vo výške 29,4 milióna EUR, ako aj výdavky zodpovedajúce veterinárnym výdavkom (oblasť politiky 17) vo výške 364,3 milióna EUR. (Poznámka: Podrobnosti nájdete v prílohe 3). V prílohe 5 je uvedený rozpis výdavkov EPZF podľa článkov a členských štátov. POZNÁMKY K PLNENIU POĽNOHOSPODÁRSKEHO ROZPOČTU Na tomto mieste sa uvádza stručný komentár k čerpaniu poľnohospodárskych rozpočtových prostriedkov, ktorý vychádza z údajov v prílohe 3. Kapitola 05 02: Opatrenia na poľnohospodárskych trhoch Úvod Celkovo sa v tejto oblasti z rozpočtu vyplatilo 3 987,0 milióna EUR, z ktorých 3 287,7 milióna EUR pochádzalo zo schválených rozpočtových prostriedkov a 702,0 milióna z pripísaných príjmov. Obilniny Prečerpanie v tomto sektore bolo spôsobené predovšetkým zvýšením objemu intervenčných zásob od začiatku do konca roku z 0,047 milióna ton na približne 1,56 milióna ton. Potravinové programy Pokiaľ ide o distribúciu poľnohospodárskych produktov odkázaným osobám, zistené nedostatočné čerpanie rozpočtových prostriedkov bolo spôsobené administratívnymi problémami určitých členských štátov, ktoré im bránili nakúpiť na trhu rôzne produkty uvedené v distribučnom pláne na rok 2009. Malo by sa takisto podotknúť, že suma uvedená v rozpočte sa v roku 2009 zvýšila na 500 miliónov EUR. Ovocie a zelenina Zjavné prečerpanie v tomto sektore bolo spôsobené technickým účinkom financovania časti výdavkov prevádzkových fondov organizácií výrobcov vo výške 413,4 milióna EUR pripísanými príjmami a vyplácaním vyššej pomoci členskými štátmi skupinám výrobcov na predbežné uznanie. Výrobky vinohradnícko-vinárskeho sektora Primárne opatrenia financované v tomto sektore sú národné programy podpory a schéma klčovania. Pokiaľ ide o národné programy podpory, členské štáty dosiahli uspokojivú úroveň ich plnenia, vzhľadom na to, že išlo o prvý rok ich realizácie. Pokiaľ ide o schému klčovania, žiadostí o poskytnutie pomoci bolo oveľa viac, z čoho vyplývajú vyššie výdavky príslušných členských štátov v porovnaní s vyčlenenými rozpočtovými prostriedkami. Mlieko a mliečne výrobky S cieľom prekonať zložitú situáciu na trhu v sektore mliekarenstva zaviedla Komisia v januári 2009 opäť vývozné náhrady. Okrem toho sa značné množstvá sušeného odstredeného mlieka a masla nakúpili do verejných skladov, pričom sa obdobie nákupu predĺžilo po bežnej lehote končiacej 31. augusta. V rozpočte na rok 2009, ktorý bol zostavený v septembri 2008, sa nepočítalo s rozpočtovými prostriedkami na tieto operácie, v dôsledku čoho výdavky tohto sektora prekročili príslušné rozpočtové prostriedky. Kapitola 05 03: Priama pomoc Schválené rozpočtové prostriedky v tejto kapitole boli vo výške 37 779,0 milióna EUR, pričom platby predstavovali približne 39 113,9 milióna EUR. Toto zjavné prečerpanie sa dalo v prvom rade pripísať režimu jednotnej platby (platobné rozpočtové prostriedky sa znížili s cieľom zohľadniť pripísané príjmy) a čiastočne boli pokryté presunom rozpočtových prostriedkov z iných položiek a čiastočne príjmami, ktoré boli tomuto režimu pripísané v rozpočte na rok 2009. Kapitola 05 07: Audit poľnohospodárskych výdavkov Článok 05 07 01: Kontrola poľnohospodárskych výdavkov Do tohto článku patria hlavne sumy pripísané do rozpočtu EPZF prostredníctvom opráv z vyrovnania účtov a z nedodržania lehôt platieb príjemcom. Celková výška týchto opráv bola 115,1 milióna EUR. Rozpočtové prostriedky schválené rozpočtovým orgánom na tieto úpravy boli 490,0 milióna EUR. Komisia uzavrela tento účet tým, že presunula rozpočtové prostriedky vo výške 375,1 milióna EUR z pripísaných príjmov vybratých v priebehu rozpočtového roku EPZF 2009. ČERPANIE PRIPÍSANÝCH PRÍJMOV Príjmy pripísané EPZF Výška pripísaných príjmov prenesených z roku 2008 do roku 2009 bola 1 474,1 milióna EUR a všetky sa použili na financovanie výdavkov v rámci rozpočtu na rok 2009 v súlade s článkom 10 nariadenia o rozpočtových pravidlách. Touto sumou sa pokryli výdavky vo výške 343,8 milióna EUR na prevádzkové fondy pre organizácie výrobcov a vo výške 1 130,4 milióna EUR na režim jednotnej platby. Pripísané príjmy, ktoré sa vybrali v roku 2009 boli vo výške 1 086,0 milióna EUR. Časť týchto pripísaných príjmov vo výške 944,7 milióna EUR sa použila na pokrytie výdavkov v rámci tohto roku a zostatok 141,5 milióna EUR sa automaticky preniesol do rozpočtu na rok 2010 na financovanie rozpočtových potrieb daného roku. Podrobnosti nájdete v prílohách 4.I a 4.II. Pripísané príjmy z dočasných reštrukturalizačných súm v sektore cukru Celková výška pripísaných príjmov, ktoré presunuli členské štáty v roku 2009, bola 1 742,0 milióna EUR. Okrem toho boli pripísané príjmy prenesené z roku 2008 do roku 2009 vo výške 2 044,6 milióna EUR. Celková výška pripísaných príjmov dostupných rozpočtu EÚ na rok 2009 vo forme dočasných súm na reštrukturalizáciu dosiahla 3 786,0 milióna EUR. Po tom, ako sa vyplatila pomoc príjemcom z Fondu na reštrukturalizáciu v sektore cukru, sa v dočasných reštrukturalizačných sumách nachádza zostatok 768,3 milióna EUR, ktorý sa prenesie do roku 2010. Podrobnosti nájdete v bode 5.3. a v prílohách 4.I a 4.II. Fond na reštrukturalizáciu v sektore cukru V priebehu rozpočtového roku 2009 boli celkové platby, ktoré uskutočnili členské štáty na pomoc pre reštrukturalizovaný sektor cukru, na pomoc na diverzifikáciu a na pomoc na rafináciu cukru približne vo výške 3 017,7 milióna EUR. Táto pomoc bola vyplatená z uvedených príjmov pochádzajúcich z dočasných súm na reštrukturalizáciu v sektore cukru. Podrobnosti nájdete v prílohách 4.I a 4.II. ČLENENIE PODĽA DRUHU VÝDAVKOV Celkové výdavky EPZF dosiahli výšku 43 454,1 milióna EUR (bez výdavkov Fondu na reštrukturalizáciu v sektore cukru). Tieto výdavky sa predkladajú rozčlenené do najdôležitejších kategórií spolu s percentuálnym podielom, ktorý predstavujú z celkových výdavkov EPZF v roku 2009: Skladovanie Výdavky na skladovanie boli 173,4 milióna EUR, t. j. 0,04 % celkovej sumy. Išlo najmä o výrobky zo sektorov obilnín, vinárstva a vinohradníctva, mlieka, a bravčového mäsa. Vývozné náhrady Suma vyplatených vývozných náhrad bola 649,5 milióna EUR, t. j. 1,50 % celkovej sumy. Iné trhové opatrenia Iné výdavky na trhové opatrenia dosiahli 3 085,6 mil. eur, t. j. 7,10 % z celkovej ročnej sumy. Táto kategória sa vzťahuje hlavne na výdavky súvisiace s obilninami, ovocím a zeleninou, vínom, mliekom a mliečnymi výrobkami, hovädzím a teľacím mäsom, bravčovým mäsom, ako aj s potravinovými programami. Patrí do nej aj časť úprav na základe auditu poľnohospodárskych výdavkov. Priama pomoc Výdavky na priamu pomoc boli 39 113,9 milióna EUR, t. j. 90,01 % celkovej sumy. Priame výdavky Tieto výdavky boli vo výške 447 miliónov EUR, t. j. 1,03 % vynaložila priamo Komisia a pokrývali prevažne výdavky na veterinárne opatrenia, ako aj na poľnohospodárske účtovníctvo a poľnohospodárske prieskumy. Rozvoj vidieka V rozpočte na rok 2009 sa nevyčlenili žiadne prostriedky na záručnú sekciu bývalého EPUZF[9]. Členské štáty zároveň vykázali vrátenie predtým vyplatených platieb vo výške 13,3 milióna EUR. Vývoj tohto rozčlenenia podľa druhu výdavkov v období rokov 2004 – 2009 je uvedený v prílohe 6. [pic] [pic] [pic] [pic] [pic] [pic] [pic] [1] Tento postup je uvedený v prílohe 1. [2] TRDI: Dočasný nástroj na rozvoj vidieka EÚ 10. [3] Tieto sumy nie sú zahrnuté v príjmových položkách rozpočtu (článok 670 príjmov pripísaných EPZF), uvádzajú sa však v rozpočtových poznámkach k tomuto článku. [4] Tieto sumy nie sú zahrnuté v príjmových položkách rozpočtu (článok 680 pre dočasné reštrukturalizačné sumy v sektore cukru), uvádzajú sa však v rozpočtových poznámkach k tomuto článku. [5] p.m.: „pour mémoire“. [6] Ú. v. EÚ L 209, 11.8.2005, s. 1. [7] Členské štáty predkladajú tieto mesačné vyhlásenia o výdavkoch 10. deň mesiaca N+1. [8] Členské štáty (podľa tabuľky 104) predkladajú 20. deň mesiaca N+1 podrobné vyhlásenia. [9] Rozvoj vidieka financovaný záručnou sekciou bývalého Európskeho poľnohospodárskeho usmerňovacieho a záručného fondu (EPUZF) – programové obdobie 2000 – 2006.